b'\n_START_ARTICLE_\nKarbi\xc5\xb3 kapinynas\n_START_PARAGRAPH_\nKarbi\xc5\xb3 kapinynas \xe2\x80\x93 pr\xc5\xabs\xc5\xb3 kapinynas prie Karbi\xc5\xb3 kaimo (vok. Karben, buv. \xc5\xa0ventapil\xc4\x97s apskritis, nuo 1947 m. rus. \xd0\x9f\xd1\x80\xd0\xb8\xd0\xb3\xd0\xbe\xd1\x80\xd0\xba\xd0\xb8\xd0\xbd\xd0\xbe \xe2\x80\x93 Prigorkino, Kaliningrado sr.).\n_START_SECTION_\nTyrimai\n_START_PARAGRAPH_\n1495 m. minima Carben vietov\xc4\x97. XVIII a. pr. kaimo laukuose rasta archeologini\xc5\xb3 radini\xc5\xb3. 1898 m. kapinyn\xc4\x85 tyrin\xc4\x97jo Emilis Holakas, 1907 m. ir 1914 m. Adalbertas Becenbergeris. Paskelbti trij\xc5\xb3 kap\xc5\xb3 tyrin\xc4\x97jim\xc5\xb3 duomenys. Kapai i\xc5\xa1 vir\xc5\xa1aus buvo u\xc5\xbedengti akmen\xc5\xb3 grindin\xc4\x97liais. Mirusieji laidoti sudeginti didel\xc4\x97se urnose su \xc4\xafkap\xc4\x97mis arba be j\xc5\xb3. Viename kape rasta pjautuvo ir \xc5\xbeirkli\xc5\xb3 liekan\xc5\xb3, peilis ir dro\xc5\xbetuvas. Atsitiktinai i\xc5\xa1 suardyt\xc5\xb3 kap\xc5\xb3 surinktos kelios seg\xc4\x97s, emalio karolis ir Romos moneta. Pirmajame kape \xc5\xa1alia mirusiojo buvo palaidotas \xc5\xbeirgas, rasta jo griau\xc4\x8di\xc5\xb3 liekan\xc5\xb3. Kapinynas datuojamas IV a. \xe2\x80\x93 V am\xc5\xbeiumi. Radinius saugojo Karaliau\xc4\x8diaus muziejus \xe2\x80\x9ePrussia\xe2\x80\x9c. 1937 m. pavasar\xc4\xaf kapinynas suardytas.'